LidanRubinov/Halacha-QA huggingface dataset:
שאלה: ככשרות בשר וחלב: מחבת בשרי, ילד חימם בתוכו חמאה. מעבר לזה לא בושל בו, כי שמו לב. מה דין המחבת? האם וכיצד ניתן להכשירו? אשמח לדעת גם את המקור אם אפשר.
תשובה: יש להכשירה, מנהג האשכנזים בליבון קל היינו ממש על האש כל אזור כ5 שניות. לפי הספרדים די בהגעלה בסיר מים רותחים
שאלה: ננסיון שאני לא יכול לעמוד בו - לבנים: אומרים שה לא מעמיד אדם בניסיון שהוא לא יכול לעמוד בו. אבל בתור נער זה לא נראה לי בכלל אפשרי לשמור כל הזמן על העיניים והברית בלי ליפול בכלל. אז מה ה רוצה ממני?!
תשובה: לך שאלת שאלה חשובה מאד ואנסה לענות. ממש מצטער על העיכוב הרב בתשובה. ההתמודדות הזו עם פגם הברית היא מאד מאד נפוצה ושכיחה בגיל הנעורים ואין ספק שהיא התמודדות קשה מאד. אני מאד מבין את ההרגשה שלך שלא נראה לך אפשרי לשמור כל הזמן על העיניים, ויחד עם זה ברור שיש כאלו שכן מצליחים. האמת שזה מאד תלוי באדם, באישיות שלו, במקום בו הוא נמצא ובעוד דברים. בכל אופן, יתכן בהחלט שאתה צודק לגמרי ואתה או נערים אחרים לא מסוגלים שלא ליפול בכלל. האמת היא, שבכלל אין צורך להסתכל על התוצאות אלא על המאמץ. אם אתה מרגיש שעשית מאה אחוז מאמץ אז אי אפשר להגיד שנכשלת בנסיון - להיפך - עמדת בנסיון בצורה מעוררת השתאות - בסופו של דבר אין הרבה אנשים שמשקיעים מאה אחוז מאמץ בתפילה בכוונה או בלימוד תורה. על כן, חשוב מאד שתשב עם עצמך ותחשוב - היכן אתה יכול להשקיע וכיצד. אולי אתה יכול לשמור לחלוטין על העיניים ברחוב, אולי אתה יכול להמנע במשך מספר ימים גם אם אחרי אותם ימים אתה נופל וכן הלאה. לסיום, אני רוצה להביא ציטוט יפה שראיתי ושמסכם את הדברים: וגם חשבון הנפש אינו  סביב המטרה, היכן אני אוחז, להיכן כבר הגעתי, אם אני רחוק מהמטרה או לא, אלא הוא  סביב הדרך, האם עשיתי היום מה שמוטל עלי, ומה יש עלי לעשות מחר, מה הביא אותי היום להיכשל ומה אוכל לעשות כדי שלא אכשל מחר, ובמה עוד אוכל להשתפר. (מתוך הספר "והאר עינינו" מאת הרב יוסף שלמה גולדשמיט) ברכה והצלחה טוביה tsbias1 gmail.com
שאלה: ייארצייט- יום השנה: ברצוני לשאול בנוגע ליארצייט, האם יש עניין מיוחד לערוך מניין בבית העלמין ביום השנה של הנפטר, או שמספיק להתפלל במניין בבית הכנסת והמשפ תעלה לקבר ללא מניין?
תשובה: ברור שאם אפשר שיהיו עשרה זה עדיף כיוון שהקדיש הוא חלק מסדר האזכרה. מאידך ברור שלא בכל מקרה זה אפשרי, לעיתים זו טירחה מאוד גדולה ודאי אם מדובר שפונים לאנשים שאינם בני המשפחה. לכן אם ניתן לארגן מניין משפחתי חברים בלא טירחא גדולה ומתוך נפש חפצה של המשתתפים (בלי לחץ.) זה בוודאי עדיף.
שאלה: ככוננות כיבוי אש בשבת: אני מחפשת עבודה ומצאתי משרה מעניינת של "השומר החדש" וקק"ל, בשמירה על יערות בכוננות מפני שרפות, ופעילויות נוספות. בעיניי זו עבודה ציונית אך כאשר מדובר בכוננות שרפות המשמרות הן גם בשבתות. האם זהו מצב פיקוח נפש שמאפשר לעבוד בזה או לא?.
תשובה: מה כוללת העבודה? כלומר מה צריך לעשות? מה הכוונה פעילוית נוספות? בעיקרון כיום מקובל ששריפה נחשבת לפיקוח נפש כיוון שיכולה להגיע למקום ישוב. ניתן לדמות זאת לעילות מבצעית של חייל שמבצע סיורים. כאשר אין קרב ממש החייל מצווה בפעילות השוטפת למעט כמה שניתן בחילול שבת, למשל לעשות את הפעולות באופן שהן איסור דרבנן ולא איסור תורה וכדומה. כמו כן יש כבר את לוחמי הרש של מערך הכיבוי והצלה ויש לבדוק טוב האם מערך נוסף הוא עדיין בגדרי פיקוח נפש, להערכתי לא, אך צריך לבדוק את המציאות מקרוב.
שאלה: חחלומות: בשבת האחרונה חלמתי חלום מפחיד. חלמתי שאני בזמן נידה,בימים הנקיים,ואני ישנה על המיטה כרגיל ובעלי על המזרון. אלא שפתאום הוא מנסה לשכני אותי לקיים יחסי אישות בזמן נדה ואני מסכימה. זה קשור לפיריון?אני שנה נשואה ועדיין לא מצליחה להיכנס להיריון. כבוד הרב,תבורך.
תשובה: חלומות נובעים מסיבות שונות, במקרים רבים אדם חולם על הדברים שמטרידים אותו ביום, או דברים שנמצאים בתודעתו ולא מעיזים לצאת החוצה ביום והם פורצים בלילה. בדרך כלל לא כדאי להתייחס לחלומות ברצינות שהרי חלומות שווא ידברו,עליך לחזק את רוחך ונפשך ולהשתדל להתעלם. עליך להתעסק בדברים חיוביים ושמחים לתרום לחברה לעשות צדקה וחסד למלא את עולמך בעשייה חיובית, לפתח את המבט הטוב והחיובי על העולם, והתודעה שלך תתמלא בעושר רוחני שיפרוץ בשמחה ובטוב גם בלילה. אולם אם החלומות מטרידים אותך מאוד כפי שאני מבין ממך כדאי להתייחס אליהם. אני אציע מספר דרכים להתמודדות עם חלומות כפי שמובאים בדברי חכמינו: א. כדאי לומר לפני השינה קריאת שמע, ובברכת המפיל ישנה תפילה על הרחקת חלומות רעים. ב. אם כבר חלמת חלום רע,ניתן לעשות הטבת חלום על ידי שלושה אנשים, או לומר נוסח הטבת חלום בשעת ברכת כהנים. ג. במקרים של תחושה מאוד קשה ניתן לצום תענית חלום. בהחלט זה ייתכן וקשור לפריון כיון שהנושא מטריד אותך את חושבת מחשבות שונות. זוג צעיר שלא נכנס להריון שנה זה עדיין בגבול הנורמה אם את לא רגועה את יכולה לפנות למכון פועה לצורך ליווי וייעוץ יותר פרטני. ברכה והצלחה. ירון דוראני.
שאלה: צצליית כבד: ב"ה צליתי כבד, אולם לא חרצתי בו חריצים שתי וערב, ואני אשכנזייה. מה הדין עכשיו?
תשובה: בדעבד מותר
שאלה: חחשש לחמץ שעבר עליו הפסח: לכבוד הרב, בפסח האחרון קנינו עוגיות לכבוד הפסח עוגיות הנעשות ממצה עשירה. במהלך הפסח (ובטרם הספקנו לפתוח את האריזות) נודע לנו כי ישנה מחלוקת לגבי הכשרות לפסח של העוגיות הנ"ל ולכן מחמת הספק החלטנו שלא לאוכלן ולהצניען עד לאחר הפסח. השאלה שלי היא, אם אכן העוגיות הנ"ל אינן כשרות לפסח, האם ניתן לסמוך על מכירת החמץ שעשינו גם על העוגיות הנ"ל?
תשובה: וברכת ד  אפשר לאכול לאחר הפסח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גגזל מרשת חנויות (בנושא כרטיס מועדון): קניתי בחנות השייכת לרשת גדולה. הקופאית הציעה לי להזמין כרטיס אשראי של הרשת ובתמורה אקבל כרטיס מועדון (בשווי 80 ש"ח) והנחת מועדון על הקניה והיא אמרה שתמיד אוכל לבטלו. למעשה הזמנתי את הכרטיס על דעת שמיד אבטל אותו ואכן ביטלתי אותו אך זכיתי בהנחה גדולה ובחברות מועדון לשנה. האם עלי להחזיר לרשת את: הסכום של הנחת המועדון שקיבלתי בקניה ואת הכרטיס מועדון שקיבלתי בחינם (בגלל הזמנת כרטיס האשראי)
תשובה: אם פורמלית פעלת לפי הכללים, אין צורך שתנהג כלפי הרשת בלפנים משורת הדין. הרשת לוקחת בחשבון את האפשרות שתבטל, ובונה על כך שהרוב לא יבטלו. אם היו רוצים היו יכולים להתנות את המתנה באי ביטול כרטיס האשראי משך זמן מסוים. הם בחרו שלא לעשות זאת. בהצלחה.
שאלה: ממעיין: האם מותר לבן להיכנס למעיין כשיש שם נשים שלובשות מכנס קצר וחולצה קצרה?
תשובה: הדבר תלוי מאוד בנסיבות. גודל הבריכה, כמות האנשים, תשומת הלב וכדו. בשאלות כאלה אפוא אתה צריך להכריע כשאתה במקום. אם זה נראה לא צנוע וזו רחצה מעורבת בה כל אחד רואה כל אחד וכדו  - אסור. ואם מדובר בבריכה גדולה, בהתרכזות של כל אחד בחיים של עצמו וללא קשר עין עם הרוחצות - מותר. נראה לי כי המבקש צניעות באמת יוכל להכריע לאור כל מקרה ומקרה. ויישר כוח
שאלה: ססרטים לא צנועים: כבוד הרב אני בת 21 ויוצאת עם בחור דתי לאומי כבר 9 חודשים. אנחנו מתכוונים להתחתן בעז"ה כשישתחרר מהצבא, בעוד כשנה. לאחרונה גיליתי שבעברו הוא היה רואה סרטים לא צנועים, והפסיק עם זה כשהכיר אותי, אך הוא עדיין קורא סיפורים עם תוכן לא צנוע כשהוא בצבא (יש לציין כי הוא רוצה להפסיק עם זה כי מרגיש שזה לא ר). הגילוי הזה בלבל אותי מאוד כי לא חשבתי שאצא עם בחור שעשה עושה דברים כאלו.אבל מצד שני הוא בחור טוב וטוב לי איתו,והקשר הולך לכיוון של חתונה.כיצד לדעתך עלי לנהוג? מראש.
תשובה: כל אחד מאיתנו נופל בחוסר שלמות. יש הנופלים בחוסר צניעות ויש בלשון הרע, יש הנופלים בחוסר ישרות, ויש בענייני ממון. אם מדובר בבחור טוב, בעל מידות טובות, ישרות ורצון להשתפר עוד ועוד. אם מידותיו טובות, ושאיפותיו הרוחניות גבוהות, אין בחוסר השלמות שלו ובחטאיו בכדי למנוע מכם להמשיך ואולי אף להינשא בסופו של דבר. בהצלחה
שאלה: בבר מצווה: לכבוד כבוד הרב שמי נתן ואני מכין ומלמד נערים לקראת הקריאה בתורה בבר מצווה. חלק גדול מתלמידי הם חילונים אשר מעוניינים לקרוא רק חלק מהפרשה בשבת או בשני חמישי. כעת הגיע אלי תלמיד אשר תאריך בר המצווה שלו יוצא ביום רביעי כ"ט באלול (ערב ראש השנה). הצעתי לו שהוא יכול לקרוא או את אחת מהקריאות של ראש השנה, או חלק מהקריאה בשבת העוקבת- פרשת האזינו. כידוע לך, חילונים אשר אינם שומרים שבת וחג ירצו שקרוביהם יגיעו לשמחה ולקריאה ולכן בד"כ במקרה כזה אני מציע באמת שהנער יקרא בשני חמישי כדי שלא יהיה חילול שבת. במקרה זה, הנער לא יכול לקרוא למיטב ידיעתי ביום שני של אותו השבוע מכיוון שהוא עדיין לא בר מצווה (יומיים לפני) והוא לא יכול לקרוא בחמישי מכיוון שזה ראש השנה וזה יהיה חילול חג. בעלי השמחה אינם רוצים לחלל את השבת וגם לא אורחיהם ולכן אני מתייעץ איתך מה ניתן לעשות. האם יש לך רעיונות. אשמח לשמוע בהקדם. ושבוע טוב.
תשובה: שיעלה ביום שני אחרי פרשת האזינו.
שאלה: ששבת חתן: בשל אילוצים שונים אני מתכננת להינשא בין כסה לעשור, ביום למחרת צום גדליה. בן זוגי הוא ספרדי, ועל כן הוא מעוניין לערוך שבת חתן לאחר החתונה, אך בשבת זו חל יום הכיפורים. מה עלינו לעשות? האם ניתן לערוך את שבת החתן לפני כן (בשבת של ראש השנה) אפילו שהמנהג שונה או שניתן לדחותה?
תשובה: אפשר לעשות גם בשבת של ראש השנה וגם בשבת שחלה בסוכות. הבעיה היא שלא ניתן יהיה בשתי השבתות לומר שבע ברכות. בכל מקרה אין אופציות אחרות. לדעתי באופציה שלפני עדיפה כיוון שיש עניין לכל העדות לתת לחתן עליה בשבת לפני החתונה.
שאלה: ככבוד הספר: כבוד הרב 1.האם מותר להניח קלמר על גמרא? 2.האם מותר להניח מחברת גמרא על גמרא? 3.האם מותר להניח מחברת של מקצוע חל על גמרא? מראש!!
תשובה: 1. לא 2. לא. 3. לא
שאלה: עעברתי דירה ומתחרטת על העבר.: לפני כמה זמן עברתי דירה וממש שנאתי את המקום שגרתי בו. עכשיו אני ממש מתגעגעת לחברות שלי ולדברים שהכרתי ואני מרגישה רע. אני כל היום בוכה ורוצה לחזור. ההורים שלי לא יודעים מזה כי אני לא רוצה לספר להם כי יש להם מספיק בעיות גם ככה. אני חרגישה שאין טעם לחיים שלי, ואני מבינה שה עשה פה מקהו כדי שאני יעריך את מה שהיה לי, אבל הבנתי, ואני לא מבינה למה הוא ממשיך עם הניסיון הזה. אמרתי להורים שלי שאני רוצה לעבור לפנימייה אבל הם קצת נגד זה. איך אני משכנעת אותם? ואיך אני מתחילה לחיות שוב? לשמוח, לחייך??? איך??
תשובה: יקרה ואהובה, שאלתך נגעה בי מאד. נשמע שהמצב שקרה ממש לא פשוט לך, ואני מבינה את המקום הזה לגמרי. מעברים הם דבר לא קל, אפילו אם רוצים בהם מלכתחילה, וכמובן אם המעבר הוא לא מרצוננו. לא קל להתחיל מקום חדש עם אנשים חדשים. פתאום אנחנו יכולים לגלות שדווקא המצב הקודם, אפילו שלא אהבנו אותו, היה נעים לנו יותר. וזה לגמרי לא קל. יש כאן אולי חוסר אונים מול המציאות בעולם, אולי כעס, אולי תסכול שלא הערכנו את מה שהיה לנו, ואולי עוד הרבה רגשות לא פשוטים בכלל. כתבת שאת מרגישה שהקב"ה מנסה לגרום לך להעריך את מה שהיה לך. אני מניחה שההרגשה הזאת היא קשה וכואבת. את מתארת כאן את הקב"ה כמו מחנך קשוח שרוצה להעמיד את הילד על טעותו וגורם לו הרבה עוגמת נפש בניסיון להבהיר לו את זה. אבל ב"ה הקב"ה הוא אבא רחמן ואוהב, ואין בו שום רצון להרע לנו אלא להיטיב, להיטיב, ולהיטיב. נכון, לא תמיד הדרך שבה אנחנו מתגלגלים היא נעימה ויש מקרים קשים בחיים אבל אני חושבת שלא כדאי ללכת עם התמונה בראש של המחנך הרע שרוצה להוכיח לנו ולהעמיד אותנו על טעותנו. אם תתעמקי במה שכתבת, את כותבת שהקב"ה רצה להוכיח לך שהיית צריכה להעריך את מה שיש לך. אדרבה, את מרגישה שלא היה לך שם טוב וצריך ללמוד מזה על הערכה למה שיש לנו? יש לך כאן הזדמנות. לא היה לך טוב במקום הקודם והנה הקב"ה העביר אתכם משם. בואי תנסי לראות מה יש לך לשמוח במקום החדש שבו את נמצאת, קחי את הכוח הזה שאת מדברת עליו- להעריך מה שהיה לך ותנסי לראות מה טוב לך עכשיו. בעבודת ה  אנחנו צריכים להסתכל קדימה ולא להתבוסס בבוץ של מה היה ומה היינו אמורים לעשות. הקב"ה יודע בדיוק מה היו הכוחות שלך אז והוא יודע שלא היית מרוצה מהמקום הקודם. עכשיו בואי תעזבי את ההתרפקות על  הייתי צריכה להעריך. בואי תעריכי עכשיו- אתמ ה שיש לך כרגע. זה לא קל בכלל, אבל אולי תנסי למצוא נקודות טובות במקום שבו את נמצאת, החל מדברים כמו גודל הבית או אזור מגורים, אולי אחד ההורים מצא שם עבודה טובה וזה נותן סיפוק, אני בטוחה שלא סתם ההורים שלך בחרו לגור דווקא שם, כנראה יש יתרונות לבית החדש שלכם. אפילו אפשר למצוא דברים כמו חדר גדול יותר או נוף יפה. תמסי למצוא דברים חיוביים וזה יעזור לך להתחבר יותר לבית החדש. מעבר לזה אפשר גם לנסות להשקיע בחדר שלך- זה דבר שגורם להתחבר למקום ולאהוב אותו. וכמובן, לנסות למצוא חברות, או להתגבש יותר עם בני המשפחה שלך. ייתכן שגם מעבר לפנימייה הוא אפשרי אך חשוב לזכור שההתחלות הן תמיד קשות ולא בטוח שהתחלה נוספת תועיל כאן. יקרה, אל תשכחי שה  מאד מאד אוהב אותך, ונראה לי שעם המבט הזה על המציאות הלא פשוטה שנוצרה- יהיה לך קל יותר להתמודד. מוזמנת שוב לשתף ולהוסיף. אשמח מאד לשמוע ממך! בהצלחה רבה ושיהיה תמיד בשמחה! אביטל. Avitalevi2 gmail.com
שאלה: בבראתי לו תבלין: כבוד הרב מה עוזר זה שיהודי מנסה לשמור את מחשבתו? הרי בסופו של דבר המחשבות יגיעו בצורה יותר חזקה, אפשר להדחיק, לחשוב על הדברים אחרים אבל בסוף זה יגיע בחלום, או במצב שהצר תופס את האדם עייף, זאת טענה שהיצר הרע העלה לפני ואין לי כל כך מה לענות לו, השאלה מתיחסת לרווקים, אני סטודנט כרגע, הדבר היחיד שאני יכול להגיד זה שאולי המאמץ שווה משהו ועוד דבר שיכול להיות שבאמת בסופו של דבר הפסיכולוגים לא צודקים בכך שיש איזון ואם ההנאה לא מגיעה מהחלק המיני היא תגיע דרך הנאה בחלק אחר כמו אכילה, ואם הם צודקים אז כנראה חלקית, כי הרב הפינטו אמר שהנאה פסולה ולא כשרה שאדם מונע מעצמו אותה תגיע לו דרך הנאה כשרה, ולא הכל פיסי כמו שהכופרים האלו קבעו לעצמם, אם אדם לא יהנה ממאכלות אסורות אז ההנאה תגיע לו מפרנסה משפע שתזדמן לו, כמובן החשבון הוא מסובך ויש גם גילגולים קודמים, ונקיונות שהאדם צריך לעבור על מנת לנקות את הכתמים ולהגיע למקום טוב בעולם הבא אם יש לו זכות כזאת אבל הכוונה ברורה, אם אפשר עוד חיזוק בקשר לתפילה אני יודע שאין מישהו שכדאי יותר לדבר איתו מבורא עולם, אין לי בעיה להתפלל כמו שהרבה אנשים עושים בלי כוונה ולסיים אבל אני ירגיש צבוע אם אני יעשה כך לכן אני מתפלל חלק אחד של שמע עם תפילין, חלק של פיטום הקטורת או החלק הראשון בתפילת ערבית, מחכה ואז מתפלל עמידה, בערך יוצא תפילה אחת ביום אבל אני מכוון, הרב שהייתי איתו בקשר בעיר שגרתי שחזרתי בתשובה אמר לי עדיף מעט בכוונה, זה היה לפני שנתיים ואני משתדל לעשות הכל רק החלק הזה לא פשוט בשבילי, אני משתעממם מהר ובחיים לא קורא אותו חומר כמה פעמים אלא אם כן בווריאציות שונות, ואני פשוט לא מתחבר על תפילת שחרית אני בכלל לא מדבר, שם רוב הטקסט לא מדבר אלי ואני מרגיש שאני מדבר בסינית, או שיותר נכון מדמיין איך אני שוחט וזורק את הדם על המזבח, והבנתי שזה דבריים פנימיים וסודות לא איזה בית מרקחת של צמחים, מראש על התשובה.
תשובה: א. גם אם מחשבות יגיעו בחלום, יש הבדל בין להרהר מתוך מודעות לבין מקרה שאדם נאנס בחלום. ב. אני מסכים שעדיף מעט בכוונה ודאי למי שהוא בתהליך זל התחזקות. לא כ"כ הבנתי את הקטע של זריקת הדם. בכל מקרה אני מציע לך להתפלל גם בנוסח שאתה תקבע לעצמך, בתפילת שמונה עשרה אפשר בכל ברכה להוסיף לתוכן שלה מה שקשור אליה ובברכת שומע תפילה אפשר להוסיף מה שרוצים. ח ניסו להיות פה לאילמים, ולא התכוונו למנוע תפילה אישית.
שאלה: תתפילה במניין - נראית בלתי אפשרית: לכבוד הרב שרלו בעלי ואני, עובדים במשרה מלאה (9 שעות ביום), והורים ב"ה לשני ילדים בגילאי שנה ושלוש שנים. מאז שנולדה בתי לפני כשלוש שנים, התחלתי לצאת לעבודה ברבע לשש בבוקר, על מנת להספיק לחזור לקחת את הילדים בארבע אחרי הצהריים (כולל נסיעה מביתנו ביישוב לעבודה בעיר). בעלי הוא זה שמכניס את הילדים בבוקר למסגרות, מה שגורם לכך שהוא לא יכול להגיע לתפילה במניין (התפילה הכי מוקדמת מסתיימת בשש וחצי) ומתפלל יחיד בבית. אין לו אפשרות להתפלל אחר כך במניין כי הוא כבר צריך להגיע לעבודה. אני לא אגיד שאין פתרונות אחרים שיאפשרו לבעלי כן להתפלל במניין בבוקר: למצוא עבודה במשרה חלקית (קשה למצוא מקום כזה הפסד כלכלי), למצוא בייביסיטר שתשגיח על הילדים אחרי הצהריים כדי שאוכל לצאת ולחזור מאוחר יותר (לא רלוונטי מבחינתי שלא נהיה עם הילדים שלנו אחר הצהריים) לעבור לגור יותר קרוב למקומות העבודה (אנו גרים מספר שנים ביישוב שלנו, התאקלמנו בו כבר, ואין לנו שום רצון לעבור עכשיו לעיר). מבחינתי כל הפתרונות הינם יחסית קיצוניים וידרשו מאיתנו ויתורים רבים. השאלה היא מה באמת דין תפילה בציבור כאשר יש קושי כזה. האם זה חובה בכל מחיר או שיש מקום להקל? נשים הרי פטורות ממצוות עשה שהזמן גרמן מכיוון שהיו צריכות להשגיח על הילדים, התחושה שלי היא שכיום שהנשים גם הן יוצאות לעבודה, והאחריות על הילדים היא גם של הגברים יש מקום להקל לעיתים גם לגברים. אשמח לשמוע את דעתו של הרב בנושא, מראש אסנת
תשובה: ראשית, אני מצטער על העיכוב בתשובה. אבי נפטר בשבוע שעבר, וישבנו שבעה. שנית, יישר כוח על כל מה שאתם עושים. זה לא קל, ואלו חיים משמעותיים וייעודיים, וראויים להמון הערכה. לשאלה שאת שואלת אין תשובה אחת נכונה, ושהיא מתאימה לכולם. זו שאלה שכל זוג צריך לתפור את החליפה המיוחדת שלו למצבים מורכבים אלה. נראה לי כי יהיה נכון להתקדם בנושא זה צעד אחר צעד. הצעד הראשון הוא לבחון את כל המצבים שבהם הוא כן יכול להתפלל במניין (לדוגמה: מנחה ומעריב  אם אתם לא עובדים בימי שישי וכדו ) ולהקפיד עליהם. זו תהיה החלטה משותפת שלכם שהתפילה במניין היא חלק בלתי נפרד מעולמכם הדתי (אין קשר לשאלת הסיבות שנשים פטורות ממצוות עשה שהזמן גרמן). הדבר יעצב אתכם כמי שתפילה במניין חשובה להם מאוד, אלא שהם אנוסים במצבים מסוימים, וכעת אינם מסוגלים למלא חובה זו במלואה, אולם כן מאוד קשורים אליה. זה אמנם לא פשוט, אולם צעד ראשון וחיוני. לאחר מכן   בוודאי תמצאו את הדרך להמשיך, הילדים יגדלו וכדו. האם אתם יכולים ללכת בדרך זו?
שאלה: יירקות עלים: היכן ניתן לבדוק מה הרשימה המומלצת לירקות עלים? הבנתי שזה משתנה מעת לעת.
שאלה: בברכות וברכת המזון: אני באה מבית שומר שבת, כיום נשואה, ומנסה להתחזק יותר. חשוב לי מאוד שאם החלטתי לקחת משהו על עצמי - שאהיה עקבית ולכן אני משתדלת לעשות זאת במנות קטנות, עד שהצלחתי לפתח הרגל. בחצי השנה האחרונה אני קוראת את ברכות השחר בבוקר וחצי מאיגרת הרמב"ם שמחזקת אותי. רציתי לדעת אם ישנה אפשרות להוסיף עוד איזשהי תפילה קצרצרה או ברכה נוספת בבוקר. בנוסף: 1.מה בד"כ אומרים בלילה לפני השינה? אשמח אם תפנה אותי למקום הנכון. 2. יש לי נטיה לשכוח לומר את ברכת המזון, וזה קורה הרבה כשאני לחוצה בזמן במהלך היום. יש ברכה מקוצרת לנשים? מראש על ההתייחסות.
תשובה: יישר כוח על הדרך שאת הולכת בה. היא נכונה מאוד. א. כדאי מאוד בבקר להוסיף קריאת שמע ואם את יכולה תפילת עמידה. אלו הדברים החשובים ביותר בתפילה. ב. לפני השינה: בסידורים יש נוסח ארוך של קריאת שמע על המיטה. אם זה קשה לומר את הכל   אומרים חלק. ג. אין ברכה מקוצרת לנשים, אולם גם כאן   כדאי ללכת בדרך שלך, במנות קטנות, ולסיים את הברכה בנתיים במילים "ומ לעולם אל יחסרנו". בהמשך הדרך תגיע לתחושה בה את יכולה לומר את הכל. ויישר כוח
שאלה: אאם ה  יכול לשנות הכל אז למה ללמוד על חוקי הטבע?: למה אנחנו כל הזמן מנסים להבין ולומדים על דרכי הטבע, ה יכול לשנות את המציאות והוא שולט בהכל?
תשובה: לך שאלת שאלה יפהפייה. מלאת אמונה, איזה כיף לקבל שאלה כזו התשובה היא שהקב ה אמנם יכול לשנות את המציאות אבל הוא אינו חפץ בכך. הקב ה רוצה להנהיג את העולם בדרך הטבע. זה לא במקרה חלילה אלא משום שהקב ה רוצה שנעסוק בתיקון העולם מבחינה רוחנית. אם לא נכיר את החוקים של העולם לא נוכל לתקן אותו כמו שצריך. כמובן זה לא אומר שכל אחד צריך להיות מדען דגול אבל באופן כללי בודאי שיש חשיבות להכיר את חוקי הטבע ברכה והצלחה טוביה tsbias1 gmail.com
שאלה: בברכת הגומל: לפני כשבועיים ניצל בעלי בסיעתא דשמייא ממקרה שיכול היה להסתיים בתאונת עבודה קשה ומצערת, אם לא משהו קשה יותר. ביקשתי ממנו שיאמר את ברכת הגומל בבית הכנסת, אולם מאחר שאחרי בירורים מול ביה"כ נאמר לו שהוא צריך להגיע ביום שבת בבוקר בצהרים, הוא סרב להגיע במיוחד ופטר את הענין. אמנם בעלי הולך לבי"כ בימי שישי בערב, אבל הוא אדם חילוני ויש דברים שהוא לא מוכן לקבל להבין. חשוב לי מאוד שבכל זאת תיאמר הברכה, גם אם מישהו אחר יאמר במקומו. האם קיימת אפשרות כזו? אם כן, האם זה חייב להאמר ביום שבת בצהרים?
תשובה: נוהגים לברך את ברכת הגומל כאשר מוציאים ספר תורה. (שולחן ערוך או"ח ריט,ג) את ספר התורה מוציאים בתפילת שחרית כל יום שני וחמישי בשבוע, וכן בשחרית של שבת ובמנחה של שבת, בראש חודש וחגים. וכו. את ברכת הגומל- חייב האדם לברך בעצמו. חכמים הזכירו בדבריהם (ברכות נד,ב) 4 שצריכים להודות ולברך הגומל: יורדי הים, הולכי מדבריות, חולה שנתרפא, אסיר שהשתחרר. נחלקו הפוסקים לגבי מי שניצל מסכנה או תאונה אם צריך לברך הגומל. למעשה למנהג הספרדים: צריך לברך בלי שם ומלכות (מרן רבנו יוסף חיים זי"א בבן איש חי שנה א פרשת עקב אות י), דהיינו צריך לומר: "ברוך אתה (ולחשוב במחשבתו: ה  אלוהינו מלך העולם) הגומל לחייבים טובות שגמלני ולמנהג האשכנזים - מברכים בשם ומלכות (משנה ברורה סימן ריט ס"ק לב)
שאלה: בברכות: קורה הרבה פעמים בשולחן שבת שאבא שלי מברך ברכת המוציא כדי להוציא את כולם ואני נטלתי ידיים אחרונה ולכן אני לא מספיקה עדיין לשבת. יש בזה בעיה?
תשובה: אין בזה בעיה, ואת יוצאת ידי חובה בברכתו.
שאלה: ששוקולד LAIMA: קיבלתי במתנה שוקולד של חברת LAIMA. על השוקולד עצמו לא מצאתי הכשר (אם יש אשמח שתכוונו אותי איפה) כמו כן האם יש בעיה לתת אותו לפיליפינית של סבי וסבתי שאיננה יהודיה?
תשובה: בכתבה זו כתוב שיש להם הכשר גם מהארץ וגם מארה"ב אבל הם לא מציינים מי נותן את ההכשר. וגם לא מצאתי גוף כשרות שכותב שהם נותנים להם הכשר.
שאלה: ממנהגים בספירת העומר: הרב, האם יש בעיה כלשהי לצאת לחופשה זוגית בימי ספירת העומר? מחד, לא מופיע איסור כזה בשולחן ערוך, אך מאידך נראה שהיום אנו מחמירים בדברים נוספים על הכתוב שם. שי
תשובה: הדבר מותר לחלוטין.
שאלה: סספק חמץ שעבר עליו הפסח: לכבוד הרב. לקראת פסח האחרון תשע"ד רכשנו עוגיות העשויות מקמח מצה עשירה ובמהלך החג (בטרם הספקנו להשתמש בהן) נודע לנו שיש מחולקת לגבי העוגיות הנ"ל ולכן העדפנו שלא לאוכלן מחמת הספק והצנענו אותן במקום נסתר. השאלה שלי היא מה דין העוגיות הנ"ל לאחר הפסח אם נניח שהן אכן חמץ, ובהתחשב בכך שעשינו מכירת חמץ אך לא חשבנו על העוגיות הנ"ל בעת המכירה מחוסר הידיעה כאמור.
תשובה: מותר להשתמש בעוגיות. זה לכל היותר ספק חמץ. וכיוון שחמץ שעבר עליו הפסח הוא איסור דרבנן. יש כאן ספק דרבנן לכן אפשר להקל.
שאלה: דדג ובשר: מה הדין אם נשמך שמן משימורי דגים (דג מטיאס) לתוך סיר עם תבשיל בשרי? היה בלאגן במקרר.
תשובה: יש בזה כמה שיטות בפוסקים.
שאלה: ככשרות הכלים: לכבוד הרב שמי דרור ואני בן 23 וגר עם ההורים בינתיים לפני כ-שנה התחזקתי וב"ה במשך החודשים חזרתי בתשובה. אצלי במשפחה מסורתיים. לא שומרים שבת אך יש ארוחות שישי מסודרות עם קידוש. הבעיה היא שהכלים אצלי בבית אינם כשרים. אמא שלי מנסה לשמור על חלבי בנפרד ובשרי בנפרד אך אחי הגדול מערבב תמיד ולא מתחשב. בהתחלה ניסיתי לבקש לאט לאט זה נגרר לויכוחים. היום אני יודע שלא כדאי להתווכח בכלל. ואני באמת באמת רוצה לשמור על כשרות הכלים אך אין באפשרותי לקנות כלים משלי בנפרד מבחינה כלכלית. הסירים מעורבים והכל מעורב. מצד שני אני לא יכול לא לאכול בבית בכלל. וכשפעם אחת החלטתי לשתות מים מכוס חד"פ אמא שלי נעלבה נורא ונפגעה ממני.השאלה שלי היא מה ניתן לעשות? איך אני יכול לפתור את הבעיה? אשמח לתגובה.
תשובה: ראשית אני מבקש לחזק אותך על רצונך ומאמציך בשמירת כשרות שמהווה את אחד מעמודי התווך של הזהות הישראלית. שנית, המטרה צריכה להיות לשמור על כשרות תוך מתן כבוד להורים וניסיון לא ליצור נתק בינך לבין משפחתך. את דיני הכשרות ניתן לחלק בצורה כללית לשני חלקים: א. אוכל שאינו כשר. ב. עירוב בשר וחלב. אם יש בבית אוכל שאינו כשר בוודאי שלא ניתן לאכול אותו בשום מקרה. אם כל האוכל כשר ויש בעיה של עירוב בשר בחלב צריך להבחין בין התבשיל לבין הכלים. משאלתך אני מבין שהבעיה העיקרית היא עירוב כלי הבשר עם כלי החלב. אם בשלו בכלי חלבי אוכל בשרי תוך 24 שעות אין אפשרות לאכול, אם בשלו לאחר 24 שעות בדיעבד ניתן לאכול. צריך לדבר עם אמא ולהסביר לה את המקום שלך ואת הצרכים שלך. צריך להגיע להבנות לגבי הפרדת הכלים, כלומר יש צורך ליצור הפרדה בין כלי בשר לכלי חלב לאחר שמכשירים אותם. עיקר הבעיה היא בכלי בישול ולא בכלי הגשה או שתיה שבדרך כלל הבעיות שם מועטות יותר. אני ממליץ לך לפנות לרב שייתן לך ליווי אישי אותו תוכל לשאול מה לעשות בכל מקרה ספציפי, וכך תוכל מצד אחד לשמור כשרות ומן הצד השני לתת כבוד להוריך ולבני משפחתך. ברכה והצלחה. ירון דוראני. 0508761886
שאלה: ללמה צדיקים סובלים ורשעים חיים טוב??: איך זה שיש אנשים באמת צדיקים מעמ"י שהולכים בדרכי ה מקיימים מצוות אנשים פשוט צדיקים והם חולים,קשיי יום,טרודים בבעיות קשות ושונות ואילו אחרים שפשוט חיים טוב עשירים,ללא דרגות או מחלות וכ ו. :)
תשובה: לך צדיק! אני ממש מתנצל על העיכוב בתשובה. השאלה ששאלת היא שאלת השאלות- מדוע "צדיק ורע לו, רשע וטוב לו". שאלה זו נשאלה גם על ידי משה רבינו בכבודו ובעצמו! באמת ישנה הרגשה שישנם הרבה צולרי"ם (צדיק ורע לו) מסביבנו ופתאום עולות לנו השאלות הקשות- איפה הצדק? מדוע דווקא להם, אלה שמייצגים את האמת והיושר נענשים על לא עוול בכפם? אז מהי התשובה? מה ענה רבש"ע למשה רבינו? התשובה מתחלקת לשניים: מבחינתנו ומבחינת רבש"ע. מבחינתנו- נסתרות דרכי ה. אין אנחנו יודעים מדוע הוא גורם לצדיקים סבל בעולם הזה. מה שבטוח הוא שאנחנו מבדילים בין טוב לרע ורבש"ע מנהל את העולם במושגים של אמת ושקר. צדיק סובל? מבחינתנו זה רע. מבחינת רבש"ע זה אמת, זה מה שצריך להיות. למה? אין אנחנו יודעים. גם יוסף סבל אך דווקא מהסבל שלו הגלות במצרים הייתה פחות קשה לעם שלם. מבחינת רבש"ע- נחזור למושג הטוב והרע. כל אדם מורכב מגוף ומנשמה. לגוף ולנשמה יש דרישות, שניהם יכולים לסבול ויכולים להתענג. לא כל מה שטוב לגוף, טוב לנשמה ולא כל מה שרע לגוף רע לנשמה. עכשיו נחזור לצדיק שסובל ולרשע שמתענג. הרשע מתענג? נכון. אבל מה מתענג בו? הגוף או הנשמה? הגוף. והנשמה? הנשמה סובלת! הצדיק סובל? נכון. אבל מי סובל אצלו? הגוף או הנשמה? הנשמה. והגוף? הגוף סובל. ומה העיקר? הנשמה. אז מי סובל באמת? הרשע. אלא נבוא ונשאל- וכי רבש"ע לא יכול לסדר שלצדיקים יהיה טוב גם בגוף וגם בנשמה? למה זה כ כך מסובך? פה אנחנו חוזרים לתשובה הראשיתית- מבחינתנו אין אנחנו יודעים את הנהגותיו של רבש"ע. זה קשה. אבל צריך להתאזר בענווה ובאמונה גדולה שיש דין ויש דיין וחותמו הוא אמת. גם אם אנחנו לא מבינים. אני ממליץ לך להיכנס לקישורים הבאים לתשובות נוספות על הנושא: מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון
שאלה: יים ובריכה בספירת העומר: האם מותר ללכת לים בספירת העומר? או לבריכה? אבא אומר שכן וגם ראיתי שכמה רבנים אומרים שכן, אך הורים של חברות שלי אומרים שלא. ורציתי לדעת, האם מותר או לא?
תשובה: מותר ללכת לים וברכה בספירת הGUNR בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חחידוש בגדים בספירת העומר: רציתי לדעת האם מותר לחדש בספירת העומר בגדים? והאם בשבת מותר? אם כן, כמה זמן שאני לובשת את הבגד בבית נחשב שחידשתי אותו? ומותר לקנות בימות החול פשוט אסור לחדש, נכון? ועד ל"ג בעומר אסור לחדש, לאחר מכן מותר? :)
תשובה: וברכת ד  א. מותר לחדש בספירת העומר. ב. גם בשבת מותר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההשבת אבדה: מצאתי בכותל לפני חודשיים סט ספרים (שלשה כרכים) חדש חשבתי שמאחר ואין סימן בוודאי התייאשו לכן לקחתי אותם לביתי. כעת ברצוני לדעת האם נהגתי נכון ואם לא מה עלי לעשות.
תשובה: לשואל: נראה לי שזו אבדה שיש לה סימן ועל כן הצעתי לפנות למשרד של רב הכותל ולהודיע על המציאה ואתה תמסור אותה עפ"י סימנים למבקש. הרב אריה שטרן ראש המכון